རབ་བྱུང་བཅུ་གཉིས་པའི་མེ་ལུག་སྤྱི་ལོ་ལོར་བོད་ཟླ་གསུམ་པའི་ཚེས་བདུན་ལ་དཔལ་སྤུངས་དགོན་པ་གསར་འདེབས་ཀྱི་ལྷ་ཁང་གི་རྨང་བཏིང༌།ས་བྱ་ལོའི་ཟླ་བ་བཞི་པའི་ཚེས་གསུམ་ཉིན་ཤིང་ཚོན་གྱི་ཚག་པར་རྣམས་རི་མོ་བྲིས།ཚེས་བདུན་ལ་ལྡེབ་བྲིས་ཀྱི་སྐྱ་རིས་མཛད།ལོ་དེར་སྡེ་དགེ་ཆོས་རྒྱལ་བསྟན་པ་ཚེ་རིང་གིས་རྒྱལ་བའི་བཀའ་འགྱུར་ཤིང་སྤར་བརྐོ་རྒྱུའི་མ་ཕྱི་དག་སྒྲིག་དང་ཞུ་དག་གནང༌།དཔལ་སྤུངས་དགོན་དུ་སྐྱེས་རབས་དཔག་བསམ་འཁྲི་ཤིང་གི་ཞལ་ཐང་སུམ་ཅུ་ལྷག་ཕྱག་བྲིས་གནང་པ་སོགས་ཞལ་ཐང་དང༌།ལྡེར་བཟོ།བརྐོས་སྐུ་སོགས་ཀྱི་ནང་རྟེན་དང་ལག་རྩལ་མང་དུ་སྤེལ་ནས་ལྗོངས་འདིར་བཟོ་རིག་གི་བསྟན་པ་སྤེལ་བའི་ཕྲིན་ལས་གྱི་མཛད་རྗེས་ད་ལྟའང་དཔལ་སྤུངས་དགོན་དུ་མཇལ་རྒྱུ་ཡོད་པ་འདི་དག་གོ།